Sinteza propunerilor şi obiecţiilor pe marginea proiectului de lege 

pentru aprobarea Nomenclaturii Combinate a mărfurilor Republicii Moldova, modificarea și completarea unor acte legislative
	Denumirea Instituţiei
	Conţinutul obiecţiilor şi sugestiilor
	Rezultatul examinării obiecţiilor şi propunerilor

	Ministerul Finanţelor de comun cu Serviciul vamal (nr.14/1-06/263 din 11.09.2013)
	În partea ce ține de textul proiectului sus menționat și de nivelul cotelor taxelor vamale, comunicăm lipsa de obiecții și propuneri.

1.Referitor la extinderea regimului preferențial tarifar și asupra țărilor cu care Republica Moldova nu are semnat și nici nu se preconizează semnarea unui acord de liber schimb, se consideră oportun ca asupra acestora să se aplice taxa vamală la importul mărfurilor.
	Se acceptă.



	Biroul Naţional de Statistică (nr. 07-21/169 din 22.07.2013)
	1. De efectuat corecţii (unitatea de măsură şi ultimul zero) la codurile 2101 11 000, 8705 10 000, 3904 10 000, 4303 10 100.

2. Din context reiese că a fost anulat codul 6307 90 990, astfel, în rîndul respectiv trebuie lăsată doar denumirea : “ – Altele: “

3. Codul poziţiei 6803 00 000 trebuie să fie doar din 6 cifre şi fără unitate de măsură.

4. La codul 2402 90 000 posibil nu e corectă unitatea de măsură.
	Se acceptă

Se acceptă

Se acceptă

Nu se acceptă. Unitatea de măsură la poziţia dată e corect stabilită, conform Recomandărilor OMV ea este de “ kg”.

	Ministerul Justiţiei (nr.03/6705 din 22.07.2013)
	1. Titlul proiectului nu corespunde conţinutului acestuia. În acest sens se va revizui prin prisma art. 2 al proiectului care face referinţă la sistemul armonizat de descriere şi codificare a mărfurilor.

2. La finalul art. I de indicat că Nomenclatorul respectiv se anexează.

3. Nomenclatorul necesită a fi completat în partea dreaptă sus cu parafa de aprobare.

4. Art. III necesită a fi expus în textul proiectului ca art. I deoarece pct.5 al acestuia prevede temeiul legal de emitere de către Parlament a Nomenclaturii Combinate a mărfurilor RM, care conform redacţiei actuale a Codului vamal revine Guvernului. Astfel, transferul competenţei de adoptare de la Guvern la Parlament, va constitui clauza de emitere, conform art. 27 din Legea nr. 780-XV din 20 decembrie 2001 privind actele legislative, în baza căruia se va adopta Nomenclatura combinată.

5. Formula „acorduri internaţionale” de substituit cu formula „tratate internaţionale”.

6. În textul de modificare se va folosi o formulă unică „cuvintele” sau „expresia” de substituit cu „sintagma”

7. De asemenea luna adoptării legii se va indica cu litere.

8. Sursa publicării se va indica după cum urmează:  „Monitorul Oficial al RM, anul, nr.___, art.____”.


	Se acceptă parţial. Denumirea legii se va completa la final cu sintagma: „…Moldova, modificarea şi completarea unor acte legislative”.  

Se acceptă

Se acceptă

Se acceptă. Tot odată scopul de bază a legii este aprobarea unui nou tip de act legislativ, similar practicilor internaţionale, prin care nomenclatorul  mărfurilor este ridicat la rang de lege, dar nu de hotărîre de Guvern. Concomitent, temei legal de emitere a unei asemenea legi constituie legalizarea prevederilor unui tratat internaţional – Sistemul armonizat de descriere şi codificare a mărfurilor.

Se acceptă

Se acceptă

Se acceptă

Se acceptă. 



	Ministerul Agriculturii şi Industriei Alimentare (nr.12-394 din 14.08.2013)
	1. În Tabelul Nomenclaturii Combinate: 

a) La  poziţiile 060210900; 060290300; 060290450, 07133310; 070310110; 730890510; 94060031; se propune taxa 0%.

b) La poziția 4808 se propune taxa 0%.

3. 
	Se acceptă.

Nu se acceptă. La insistența producătorilor autohtoni de mărfuri similare.



	Ministerul Transporturilor şi Infrastructurii Drumurilor (nr.03-02-5/646 din 10.07.2013)
	1. Unităţile de măsură utilizate în Nomenclatura Combinată a mărfurilor al Republicii Moldova sunt necesare de a fi readuse în conformitate cu Sistemul Internaţional de unităţi (SI).

2. La secţiunea XVII, Capitolul 89 sintagma "dispozitive plutitoare" se substituie cu sintagma "instalaţii plutitoare".

3. Denumirea poziţiei 8901 90 " Alte nave pentru transportul mărfurilor şi alte nave proiectate atât pentru transportul persoanelor cât şi al mărfurilor" se modifică în felul următor "Alte instalaţii plutitoare de transportare a mărfurilor şi de transportare concomitent a mărfurilor şi călătorilor".

4. Denumirea poziţiei 8903 91 "Nave cu vele, chiar cu motor auxiliar" se modifică în felul următor "Nave cu vele cu sau fără motor auxiliar".

5. Denumirea poziţiei 8903 92 "Nave cu motor, altele decât cele cu motor suspendat" se modifică în felul următor " Ambarcaţiuni cu motor, altele decât cele cu motor suspendat"; iar în denumirea poziţiei 8905 se substituie sintagma "nave de dragare" cu sintagma "drage" şi mai departe după text.

6. Denumirea poziţiei 8905 10 "Nave de dragare" se substituie cu "Drage", iar în denumirea poziţiei 8906 sintagma "nave de război" se substituie cu sintagma "nave militare" şi mai departe după text.

7. Denumirea poziţiei 8906 10 000 "Nave de război" se substituie cu sintagma "Nave militare"

8. Denumirea poziţiei 8907 "Alte dispozitive plutitoare (de exemplu, plute, rezervoare, chesoane, geamanduri de ancorare, geamanduri şi balize)" se modifică în felul următor "Alte instalaţii plutitoare (de exemplu, plute, rezervoare plutitoare, chesoane, debarcadere, geamanduri şi balize)".

9. In denumirea poziţiei 8908 00 000 "dispozitive plutitoare" se substituie cu sintagma "instalaţii plutitoare".

10. Totodată în scopul realizării prevederilor Hotărârii Guvernului nr.694 din 04.08.2010 "cu privire la aprobarea Contribuţiei (propunerilor) Republicii Moldova la Strategia Uniunii Europene pentru Regiunea Dunării" şi Hotărîrii Guvernului nr.453 din 24.03.2008 cu privire la aprobarea Concepţiei dezvoltării transportului naval în Republica Moldova, referitoare la reînnoire liotei Republicii Moldova, propunem aplicarea taxei vamale "0" la introducerea pe teritoriul Republicii Moldova a navelor şi altor instalaţii plutitoare stabilite în poziţiile 8901 - 8908 00 000. Acest fapt va promova dezvoltarea transportului naval intern prin înlocuirea navelor şi altor instalaţii plutitoare învechite cu nave noi ce corespund cerinţelor internaţionale.
	Nu se acceptă. Unităţile de măsură sunt parte integrantă a HS 2012 (varianta originală în engleză) şi nu pot fi preluate pentru NC a RM din SI. 

Se acceptă.

Se acceptă.

Se acceptă.

Se acceptă.

Se acceptă.

Se acceptă.

Se acceptă.

Se acceptă.

Se acceptă.

	Ministerul Sănătăţii (nr.01-9/1019 din 23.07.2013)
	1. Poziția tarifară 110100 se expune într-o nouă redacție.

2. După poziția tarifară 2501 00 910 se introduc două poziția tarifare noi.


	Se acceptă.

Se acceptă.



	Ministerul Tehnologiei Informaţiei şi Comunica-ţiilor (nr.01/1107 din 24.07.2013)
	1. Potrivit prevederilor art. 20 din Legea nr.780-XV din 27 decembrie 2001 privind actele legislative, la etapa de fundamentare, proiectul de act legislativ trebuie să fie însoţit de o notă informativă.

2. Potrivit prevederilor art. 27 din Legea nr.780-XV din 27 decembrie 2001, considerăm necesară includerea în proiectul de act legislativ a clauzei de adoptare care este obligatorie pentru toate actele legislative.
3.  La art. 3 din proiectul de lege:

a) sursa publicării urmează a fi redactată potrivit normelor tehnicii legislative;

b) potrivit art. 32 alin. (5) din Legea nr. 780-XV din 27 decembrie 2001, considerăm oportun ca alineatele să fie numerotate cu cifre arabe, luate între paranteze.

4.  În scopul ajustării noţiunilor utilizate în tabelul Nomenclaturii Combinate a mărfurilor Republicii Moldova cu noţiunile prevăzute de legislaţia în vigoare în domeniul poştal, propunem operarea următoarelor modificări:

a) la codul mărfii 9704 00 0000 în coloana „Denumirea mărfurilor” sintagma „Timbre poştale, timbre fiscale, mărci poştale, plicuri prima zi, serii poştale complete şi similare, obliterate sau neobliterate, altele decît articolele de la poziţia 4907” de substituit cu sintagma „Mărci poştale, timbre fiscale, semne de plată poştală inclusiv plicuri „prima zi”, serii de mărci poştale, obliterate sau neobliterate şi articole similare, altele decît articolele de la poziţia 4907”.


Totodată, în coloana „Наименование товара” de substituit cu textul: „Марки почтовые или марки госпошлин, знаки почтовой оплаты, в том числе конверты „первого дня”, выпуски почтовых марок, гашенные или негашенные и аналогичные предметы, за исключением товаров товарной позиции 4907”.

b) în documentul Note la capitolul 49 „Cărţi, ziare, imagini imprimate şi alte produse ale industriei de imprimare; manuscrise, texte dactilografiate şi schiţe sau planuri”, pct. 1 lit. (d) va avea următorul cuprins: „gravurile, stampele şi litografiile originale (poziţia 9702), mărcile poştale, timbrele fiscale, semnele de plată poştală, inclusiv plicurile „prima zi”, serii de mărci poştale obliterate sau neobliterate şi articolele similare de la poziţia 9704, precum şi obiectele de antichitate de peste 100 ani vechime şi alte articole de la capitolul 97”.

c)  în documentul Note la Capitolul 97 „Obiecte de artă, obiecte de colecţie  şi antichităţi”, pct. 1 lit. (a) va avea următorul cuprins: „mărcile poştale, timbrele fiscale, seriile de mărci poştale neobliterate (poziţia 4907).


	Se acceptă.

Se acceptă.

Se acceptă

Se acceptă.

Se acceptă.

Se acceptă.

Se acceptă parţial. Traducerea română corespunde variantei engleze, cu excepţia  substituirii cuvîntului “timbre”, cu cuvîntul “mărci”, concomitent se adaugă expresia “şi similare”, după cuvîntul “seriile”.

	Ministerul Dezvoltării Regionale și Construcțiilor (nr.03/2-1485 din 22.07.2-13)
	Lipsă de obiecții
	


Viceministru                                                                        Octavian CALMÎC

